**Vrste predikata**

**Ja** volim svojeg tatu.

**Tata** me čuva i pazi.

**– subjekt:** vršitelj radnje u rečenici

Moj tata **čita** novine.

Vikendom sa mnom **igra** nogomet.

– **predikat**: služba glagola u rečenici, temeljni rečenični dio

– **glagolski predikat**: predikat izrečen glagolom

Tata **je junak**.

Tata **je najbolji**.

Tata **je prvi**.

Medalja **je njegova**.

– **imenski predikat**:

pomoćni glagol biti + imenska riječ (imenica, pridjev, zamjenica, broj)

Moj tata **je čovjek**. → imenska riječ

Moj tata **je čovjek star**. → skup riječi

Moj tata **je bio vojnik s dva rata**. → skup riječi

**Bilo je zanimljivo** u kući. → pomoćni glagol + prilog

**1). Izdvoji u bilježnicu glagolske predikate u zadanome tekstu. Ne moraš prepisivati tekst! Pripazi, traži se samo glagolski predikat.**

Međutim dobra kneginja ne bijaše umrla, nego življaše već mnogo godina u nekoj dalekoj zemlji sa svojim sinom kraljevićem. Kneginja nije nikom kazivala, kako je visoka plemena, a njezin sin bijaše odviše malen kad su bježali pa se nije ničega sjećao. I tako u onoj zemlji nitko ne znadijaše da su oni roda kneževskoga jer po čemu bi se znalo kad ne imađaše ni krune ni zlatnog pojasa, a što bijaše dobra, zato nije morala baš kneginja biti. Kneginja je živjela kod nekog dobrog gazde i tkala za njegovu družinu. Sinak bijaše odrastao velik momak, a kneginja ga bila samo dobru učila. Ali jedno je zlo bilo: knežević bijaše vrlo nagle ćudi. Zvali ga ljudi „božjak Relja” jer je bio žestok, a siromašan. Kosio jednog dana Relja gazdinu livadu i legao o podne u travu da počiva. Al onud jaše neki gospodičić pak zovnu Relju: „Hej, momče! Ustaj da mi nađeš srebrnu ostrugicu.”

Ivana Brlić-Mažuranić, *Bratac Jaglenac i sestrica Rutvica*

**2.) Podcrtaj imenske predikate u zadanim rečenicama.**

a) Zadatak je lagan.

b) Petar je bio kukavica.

c) Djeca su dobra.

d) Ona je bila nesretna.

e) Priznao joj je da mu je prelijepa.

f) Dječak je bio zahvalan.

g) Djed je poštenjak.